Ο **Χρήστος Τσιαμούλης** (Αθήνα, 17 Ιουνίου 1961) είναι Έλληνας πολυοργανίστας μουσικός και τραγουδιστής, δεξιοτέχνης του ουτιού, μελετητής της θεωρίας της παραδοσιακής μουσικής (ήχοι και Μακάμ) και δάσκαλος.

Βιογραφία
---------

Γεννήθηκε το 1961 στην Αθήνα. Οι βασικές του μουσικές σπουδές έγιναν στο Εθνικό Ωδείο Αθηνών (κιθάρα και θεωρία). Αργότερα ασχολήθηκε με την παραδοσιακή μουσική και όργανα. Σπούδασε επίσης Βυζαντινή Μουσική. 

Το 1985 ίδρυσε μαζί με άλλους το συγκρότημα παραδοσιακής μουσικής Δυνάμεις του Αιγαίου. Έχει συνεργαστεί με πολλούς γνωστούς συνθέτες παραδοσιακής και έντεχνης μουσικής, όπως Σ. Καρά, Μ. Χατζιδάκι, Δ. Σαββόπουλο, Γ. Μαρκόπουλο, Ν. Μαμαγκάκη, Γ. Χατζηνάσιο, Γ. Σταυριανό, Χρ. Αηδονίδη, Δ. Σαμίου, Ν. Σαραγούδα, Μαριώ, Σαββίνα Γιαννάτου, N. Κυπουργό, Αλ. Ιωαννίδη και άλλους.

Διδάσκει στο Ωδείο Αθηνών και στο τμήμα Μουσικολογίας του Πανεπιστήμιου στην Αθήνα.

Συγγραφικό Έργο
---------------

- *Ρωμιοί συνθέτες της Πόλης. Συλλογή μουσικής,* σε συνεργασία με τον Π. Ερευνίδη. 

- *Οι κλίμακες στο Ούτι*, πρακτικό εγχειρίδιο σε τέσσερις παραδοσιακές κλίμακες για το Ούτι. 

- Αριθμητικό Τροπικό Σύστημα της Ελληνικής Μουσικής. Περιγράφει την δημιουργία ενός Αριθμητικού συστήματος που να γεφυρώνει τις δύο μεγαλύτερες παραδόσεις της τροπικής μουσικής: των εκκλησιαστικών Ήχων και των ανατολικών Μακάμ, με σκοπό να ενοποιηθούν σε ένα σύστημα όλοι οι μουσικοί Τρόποι που, κατά καιρούς, χρησιμοποιήθηκαν στη Μικρά Ασία, τα Νησιά και την Ηπειρωτική Ελλάδα, όπου δηλαδή έζησαν και δραστηριοποιήθηκαν ελληνικοί πληθυσμοί, καθώς επίσης και να καλύψει όλες τις κατευθύνσεις του παραδοσιακού ρεπερτορίου (Λόγια-Αστική και Δημοτική-Λαϊκή μουσική). 

- Τα Μελωδικά Μοτίβα της Παράδοσης τρόπος α΄, Καταγραφή, μουσικού υλικού από την Ανατολική Λόγια μουσική και την Ελληνική Παράδοση στο πεντάγραμμο, σχετικά με τον "τρόπο α", ο οποίος περιλαμβάνει μουσικούς δρόμους όπως το ουσάκ, το ντουγκιάχ, το χουσεινι, κλπ 

- Τα Μελωδικά Μοτίβα της Παράδοσης τρόπος β΄, Καταγραφή, μουσικού υλικού από την Ανατολική Λόγια μουσική και την Ελληνική Παράδοση στο πεντάγραμμο, σχετικά με τον "τρόπο β", ο οποίος περιλαμβάνει μουσικούς δρόμους οπως το σεγκιαχ, το εβιτς κλπ.

Δισκογραφία
-----------

### Δυνάμεις του Αιγαίου

* *Δυνάμεις του Αιγαίου* - 1985
* *Ήχος Β* - 1987
* *Ανατολικό παράθυρο* - 1989
* *Όλες οι μέρες που έλειπα* - 2002

### Προσωπική δισκογραφία

* *Αθως ο εμός* - 1992
* *Ερωτόκαστρο* (Δ.Α.)- 1994
* *Αύρα θαλασσινή* - 1995 (με την Καίτη Κουλιά)
* *Μουσικές της Ιωνικής γης* - 1996
* *Μεταμόρφωσις* (Ισπανία) - 1997
* *Μονάχα για να ταξιδεύω* - 1997
* *Τραγούδια και σκοποί του Πόντου* -1998 (Μ. Καλιοτζίδης)
* *Ο Χρίστος Τσιαμούλης συναντά τον Χαλίλ Καραντουμάν* - 2001 (ζωντανή ηχογράφηση)
* Kάλαντα Δωδεκαημέρου - 2003
* *ΑΝΕΣΠΕΡΑ* (ζωντανά στο Ηρώδειο, 2003)
* *Αφύλακτη Σκοπιά* (με τη Λιζέττα Καλημέρη, 2005)
* Carte-Postale - 2005
* Δωδεκάορτο - 2006
* Πολίτικη Ζυγιά - Κονσέρτο Στην Ουτρέχτη (15.12.07) (με τον Σωκράτη Σινόπουλο και την Κατερίνα Παπαδοπούλου) - 2010
* Σαν παιδικό παιχνίδι (με την Σοφία Παπάζογλου) - 2015
* Άγριος Καιρός (με την Κατερίνα Παπαδοπούλου) 2016

### Μουσική για το θέατρο

* *Παραλογές* (1994)
* *Φωνές γυναικών* (1995)

### Μουσική για τον κινηματογράφο

* *Γωνία παραδείσου* (1998)
* *Ανθός της λίμνης* (1999)
* *Ένας λησμονημένος ποιητής* (2001)

Εξωτερικοί σύνδεσμοι
--------------------

* Προσωπική ιστοσελίδα Αρχειοθετήθηκε 2007-04-29 στο Wayback Machine.
* Βιογραφικό

Παραπομπές
----------

1. ↑  www.tsiamoulis.com/en/curriculum-vitae.html.
2. ↑  «Κέντρον Ερεύνης και Προβολής της Εθνικής Μουσικής (ΚΕΠΕΜ) - ΜΛΦ Αρχείο Σίμωνος και Αγγελικής Καρά». Αρχειοθετήθηκε από το πρωτότυπο στις 30 Νοεμβρίου 2003. Ανακτήθηκε στις 17 Δεκεμβρίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 80077820
* **ΕΒΕ**: 262312
* LCCN: n96019932
* ISNI: 0000 0000 7881 5083
* GND: 135277752
* SUDOC: 079868282
* BNF: cb16969503c (data)
* MusicBrainz: 2c177f40-e09d-44c9-8a65-ebc5904da8b7
* CiNii: DA13705406

 |

 |